**Helsinki Outlet** on Vantaan Kuninkaalan Porttipuistossa, aivan Kehä III:n eteläpuolella ja Lahdenväylän länsipuolella sijaitseva ostoskylä. Siellä on noin 45 tunnettujen vaatetuksen ja sisustusalan tuotemerkkien tehtaanmyymälää ja muutamia näitä kauppoja tukevia oheispalveluja kuten kahviloita ja leikkipuisto. Kaikki myymälät ovat tiloissa vuokralla. Ostoskylän bruttopinta-ala on 15 500 neliömetriä ja kerrospinta-ala 10 000 neliötä.

Outlet sijaitsee osoitteessa Tatti 17 aivan Helsingin ja Vantaan rajalla; rakennus on Vantaan puolella, mutta ainoa tieyhteys sinne kulkee Helsingin Heikinlaakson kautta. Vantaan Tammistossa on ennestään hajanaisempi tehtaanmyymälöiden keskittymä.

Hanke
-----

Helsinki Outletin perustanut kiinteistösijoittaja on aiemmin rakentanut samantapaisen tehtaanmyymälöistä koostuvan outlet-kylän Oslon seudulle. Kesällä 2017 sijoitusyhtiö myi rakentamansa norjalaisen Outlet Oslo:n eteenpäin 120 miljoonalla eurolla.

### Rakentaminen

Marraskuun 2019 alussa avattu outlet-kauppojen keskittymä on norjalaisen sijoitusyhtiö Fortus AS:n rakennuttama. Rakentaminen maksoi noin 50 miljoonaa euroa. Perustusvaihe kesti alkujaan suunniteltua pidempään, koska maapohja on entistä turvesuota ja savikkoa. Tästä syystä rakennukset on tuettu teräsbetonipaaluilla peruskallioon, jopa 25 metriä maanpinnan alapuolelle. Kaikkiaan rakentamiseen kului viisi vuotta.

Porttipuiston ostoskylän länsipuolelle rakennettiin myös elintarvikemyymälä ja tankkausasema. 

### Laajennus

Ostoskylää on tarkoitus laajentaa. Laajennuksen yhteyteen suunnitellaan myös pysäköintitaloa.

Kävijämäärät
------------

Ensimmäisen toimintavuoden tavoite Fortus AS:llä oli miljoona kävijää. Viidentenä toimintavuotenaan tähdätään jo Pohjoismaiden suurimmaksi kahdella miljoonalla kävijällä. Vuonna 2022 kaikki liiketilat olivat vuokrattuina ja kävijämääräksi ilmoitettiin yli miljoona.

Lähteet
-------

1. ↑  Holopainen, Pekka: Aku Ankaksi leimattu entinen lapsitähti pyörittää vantaalaista kauppakeskusta – Suomessa vain harva tietää hänen taustastaan *Ilta-Sanomat Urheilulehti*.  1.3.2020. Viitattu 9.9.2020.
2. 1 2 3  Kauppakeskukset (pdf) *Suomen Kauppakeskusyhdistys ry*.  2021. Viitattu 22.7.2021.
3. 1 2 3  Rämö, Marjo: Helsingin ja Vantaan rajalla on suosittu ostoskylä, joka vetää yli miljoona kävijää vuodessa – Helsinki Outlet suunnittelee nyt laajennusta ja parkkitaloa *Helsingin Uutiset*.  10.11.2022. Viitattu 10.11.2022.
4. 1 2 3 4 5  Taas uusi ostoskeidas: Helsinki Outlet tavoittelee kahta miljoonaa kävijää vuodessa *Helsingin Sanomat, hs.fi*.  30.10.2019. Viitattu 5.1.2020.
5. 1 2 3  Helsinki Outlet avataan tänään – suunnitelmissa nousta Pohjoismaiden suurimmaksi  1.11.2019. Markkinointi & mainonta, marmai.fi. Viitattu 5.1.2020.
6. ↑  Helsinki Outlet -ostoskylän avaus ylitti kaikki odotukset *Helsingin Sanomat, hs.fi*.  4.11.2019. Viitattu 5.1.2020.
7. 1 2  Helsinki Outlet *rakennusfakta.fi*.  päivitetty 14.3.2019. Viitattu 5.1.2020.
8. 1 2 3 4  Tällainen on Porttipuistoon nouseva jättimäinen outlet-kylä – Miksi ihmeessä Vantaan ostospaikasta tuli Helsinki Outlet? *Vantaan Sanomat, vantaansanomat.fi*.  5.5.2018. Viitattu 5.1.2020.
9. ↑  VIA Outlets acquires Norwegian Outlet Oslo for c.€120m *europe-re.com*.  31.7.2017. Viitattu 5.1.2020. (englanniksi)
10. ↑  Helsinki Outlet valittiin Vuoden 2018 Paalutustyömaaksi *Rakennuslehti, rakennuslehti.fi*.  21.11.2018. Viitattu 5.1.2020.

Aiheesta muualla
----------------

* Helsinki Outlet